Innotescat omnibus sancte ecclesie filiis futuris et presentibus quod Filalins de Sancto Ambrosio et Gibergi, filia ejus, et Constantinus de Capella, maritus ejus, concesserunt Deo et sancte Marie de Firmitate omnem terram quam habebant in parrochia Sancti Ambrosii, sine ulla retentione, et habuerunt inde sex solidos. Hujus rei testes: Guillelmus de Buxiaco, miles, Brunus de Peirola, Richardus, filius Johanne Begesse, Robertus Guillelmus, Jofridus, filius Oidelez. Hujus terre jacet una posa de septem seilluns ad Salgivesin; alia terra dividitur cum terra que fuit Hugonis Palmerii, qui fuit conversus de Firmitate.